  Майя Бывальцева Дэбес ёросысь Такагурт вӧзысь чакламтэ свалкаысь 482 тонна жуг-жагез поттӥзы. Ужез «Экология» йӧскалык ӵектослэн «Окружающая среда и природные ресурсы» кун программаезъя быдэстӥзы. Со сярысь ёрослэн тӧроез Андрей Иванов «ВКонтакте» мерлыко вотэсысь бамаз ивортӥз. Такагурт вӧзысь чакламтэ свалка утялтэмлэсь азьвыл Фото: vk.com (Андрей Иванов) © Жуг-жагез утялтон понна элькун коньдэтысь 2 миллион 967 сюрс манет висъязы. Кылем-мылемъёсты Якшур-Бӧдья ёросысь полигонэ нуизы. Чакламтэ интые жуг-жагез куян адямилэн, кык но дор пӧйшуръёслэн тазалыксылы, озьы ик нюлэслы бадӟым кышкытлык вае. <…> Ойдолэ инкуазьмы сярысь сюлмаськом, ум жагтӥське, санитарной куронъёсты ум тӥялэ Андрей Иванов, Дэбес ёрослэн тӧроезТодэ вайытом, 2021-тӥ арын Удмуртиын «Экология» йӧскалык ӵектос улсын жуг-жаг куян 23 интыосты быдтозы. Алнаш ёросын ньыль жагтӥськем интыосты утялтыны чаклало.  Тегъёс: Дэбес Удмуртия жуг-жаг инкуазь  